stanford-oval/wikipedia huggingface dataset:
พระเจ้าบรมวงศ์เธอ กรมขุนสุพรรณภาควดี
พระอิสริยยศและพระเกียรติยศ

| ธรรมเนียมพระยศของ พระเจ้าบรมวงศ์เธอ กรมขุนสุพรรณภาควดี |
| --- | --- |
ธงประจำพระอิสริยยศ
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระอิสริยยศและพระเกียรติยศ > พระอิสริยยศ

24 กรกฎาคม พ.ศ. 2411 – 11 พฤศจิกายน พ.ศ. 2411 : หม่อมเจ้าศรีวิไลยลักษณ์
11 พฤศจิกายน พ.ศ. 2411 – 10 มกราคม พ.ศ. 2446 : พระเจ้าลูกเธอ พระองค์เจ้าศรีวิไลยลักษณ์ สุนทรศักดิกัลยาวดี
10 มกราคม พ.ศ. 2446 – 26 ตุลาคม พ.ศ 2447 : พระเจ้าลูกเธอ กรมขุนสุพรรณภาควดี
23 ตุลาคม พ.ศ. 2453 : พระเจ้าพี่นางเธอ กรมขุนสุพรรณภาควดี
10 กรกฎาคม พ.ศ. 2478 : พระเจ้าบรมวงศ์เธอ กรมขุนสุพรรณภาควดี
พระอิสริยยศและพระเกียรติยศ > เครื่องราชอิสริยาภรณ์

พ.ศ. 2425 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายใน)
พ.ศ. 2436 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
พ.ศ. 2436 –  เหรียญจักรพรรดิมาลา (ร.จ.พ.)
พ.ศ. 2446 –  เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
พระอนุสรณ์

เจดีย์ซุ้มเรือนแก้ว วัดนิเวศธรรมประวัติราชวรวิหาร พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างเจดีย์ซุ้มเรือนแก้วขึ้นภายในวัดนิเวศธรรมประวัติเพื่อใช้บรรจุพระอัฐิของพระเจ้าลูกเธอ กรมขุนสุพรรณภาควดี
ถนนสุพรรณ (ชื่อเดิม ถนนส้มมือหนู) ตั้งตามชื่อเครื่องลายครามที่มีภาพส้มมือผลไม้ของจีนซึ่งถือว่าเป็นโอสถรับประทานแล้วอายุยืน ต่อมา พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้เปลี่ยนชื่อ ถนนส้มมือหนู เป็น ถนนสุพรรณ ตรงกับพระนามพระเจ้าบรมวงศ์เธอ กรมขุนสุพรรณภาควดี
บ้านสวนสุพรรณ ตั้งอยู่ที่อำเภอดุสิต กรุงเทพมหานคร เป็นที่พำนักของเจ้าคุณพระประยูรวงศ์ ตั้งตามพระนามพระเจ้าบรมวงศ์เธอ กรมขุนสุพรรณภาควดี
พงศาวลี

พระที่นั่งไอศวรรย์ทิพยอาสน์ เมื่อใช้เป็นที่ประดิษฐานพระศพพระเจ้าบรมวงศ์เธอ กรมขุนสุพรรณภาควดี
พระเมรุของพระเจ้าบรมวงศ์เธอ กรมขุนสุพรรณภาควดี บริเวณวัดนิเวศธรรมประวัติราชวรวิหาร
ต้นพระศรีมหาโพธิ์ซึ่งพระบาทสมเด็จพระจุลจอมเกล้าเจ้าอยู่หัวทรงปลูกไว้เมื่อปี พ.ศ. 2421 ภายในเขตพุทธาวาสของวัดนิเวศธรรมประวัติราชวรวิหาร ศาลาโถงด้านข้างต้นพระศรีมหาโพธิ์ (ด้านซ้ายของภาพ) คือตำแหน่งที่ตั้งเดิมของพระเมรุพระราชทานเพลิงพระศพ พระเจ้าบรมวงศ์เธอ กรมขุนสุพรรณภาควดี เมื่อปี พ.ศ. 2448
เจดียซุ้มเรือนแก้วบรรจุพระอัฐิพระเจ้าบรมวงศ์เธอ กรมขุนสุพรรณภาควดี ณ วัดนิเวศธรรมประวัติราชวรวิหาร
องค์บาก 3

| องค์บาก 3 |
| --- | --- |
ใบปิดภาพยนตร์
กำกับ: ทัชชกร ยีรัมย์ พันนา ฤทธิไกร
บทภาพยนตร์: ทัชชกร ยีรัมย์ พันนา ฤทธิไกร
เนื้อเรื่อง: ทัชชกร ยีรัมย์ พันนา ฤทธิไกร
อำนวยการสร้าง: ไอยรา ฟิล์ม ทัชชกร ยีรัมย์ พันนา ฤทธิไกร อัครพล เตชะรัตนประเสริฐ สมศักดิ์ เตชะรัตนประเสริฐ
นักแสดงนำ: ทัชชกร ยีรัมย์  พริมรตา เดชอุดม ชูพงษ์ ช่างปรุง นิรุตติ์ ศิริจรรยา ศรัณยู วงษ์กระจ่าง เพ็ชรทาย วงษ์คำเหลา สรพงศ์ ชาตรี ชุมพร เทพพิทักษ์
กำกับภาพ: ณัฐวุฒิ กิตติคุณ
ตัดต่อ: ศราวุธ นะคะจัด ณัฐวุฒิ กิตติคุณ
ดนตรีประกอบ: เทิดศักดิ์ จันทร์ปาน
ผู้จัดจำหน่าย: สหมงคลฟิล์ม อินเตอร์เนชั่นแนล
วันฉาย: 5 พฤษภาคม พ.ศ. 2553
ความยาว: 94 นาที
ประเทศ: ไทย
ภาษา: ไทย
ทุนสร้าง: $5,000,000 (ประมาณ)
ทำเงิน: 41.7 ล้านบาท (กรุงเทพ, ปริมณฑล และเชียงใหม่) $2,340,363 (ทั่วโลก)
ก่อนหน้านี้: องค์บาก 2
ต่อจากนี้: -
ข้อมูลจาก IMDb
ข้อมูลจากสยามโซน
องค์บาก 3 (อังกฤษ: Ong Bak 3) นำแสดงและกำกับภาพยนตร์โดย จา พนม (Tony Jaa) เป็นภาพยนตร์ภาคต่อจากองค์บาก 2 กำกับโดย ทัชชกร ยีรัมย์ ร่วมกับผู้กำกับและกำกับคิวบู๊โดย พันนา ฤทธิไกร ซึ่งออกฉายในวันที่ 5 พฤษภาคม พ.ศ. 2553 ภาพยนตร์ทำรายได้ 41.7 ล้านบาท ถูกจัดระดับเรตติ้ง ภาพยนตร์ที่เหมาะสมกับผู้มีอายุตั้งแต่ 18 ปีขึ้นไป
เรื่องย่อ

หลังจากพ่ายแพ้แก่ "ภูติสางกา"  (ชูพงษ์ ช่างปรุง) ทุกศาสตร์ยุทธที่ถูกบ่มเพาะฝึกฝนมาทั้งชีวิตของ "เทียน" (ทัชชกร ยีรัมย์) ล้วนถูกทำลายย่อยยับจนหมดสิ้น ดั่งคำทำนายเมื่อครั้งถือกำเนิด ยามใดจับต้องศาสตรา ชีวิตจักมืดมน ต้องทนทุกข์แสนสาหัส บัดนี้ร่างที่ไร้ชีวิตของบุรุษนักสู้ได้ถูกลำเลียง ขนย้ายส่งต่อไปยังหมู่บ้านอโรคยา ที่ในอดีต "เทียน" และ "พิม" (พริมรตา เดชอุดม) เคยใช้ชีวิตเติบโตในวัยเด็ก โดยมีเหล่าผู้คนในหมู่บ้าน หรือกระทั่งคนบ้า ที่ไม่เคยมีพิษมีภัยกับใครอย่าง "ไอ้เหม็น" (หม่ำ จ๊กมก) ก็ต่างมาร่วมกันหลอมจิตศรัทธา ช่วยกันหล่อพระพุทธรูปอันศักดิ์สิทธิ์ขึ้น เพื่อส่งจิตระลึกให้ "เทียน" ฟื้นคืนสติกลับมามีชีวิตอีกครั้ง
โดยมี "พระครูบัว" (นิรุตติ์ ศิริจรรยา) ช่วยเปิดทางให้ "เทียน" ได้เริ่มต้นเข้าสู่สมาธิเพื่อฝึกควบคุมร่างกายและจิตให้นิ่ง หลอมหลวมเข้ากับ พลังศรัทธาอันแรงกล้าจากธาตุธรรมชาติทั้ง 4 "ดิน น้ำ ลม ไฟ" ผสมผสาน จนก่อเกิดการค้นพบ "นาฏยุทธ์" ศาสตร์และศิลปะการต่อสู้อันทรงอานุภาพอย่างที่ ไม่เคยปรากฏมาก่อน และทันทีที่ "พระยาราชเสนา" (ศรัณยู วงษ์กระจ่าง) รู้ว่าบัดนี้ "เทียน" ได้รับการชุบชีวิตจากชาวหมู่บ้านคณะโขนด้วยแล้ว การระดมขุมกำลังทั้งหมดส่งไปเพื่อทำลายล้างและเข่นฆ่าผู้คนในหมู่บ้านก็เกิดขึ้นทันที
โดยที่ตัว "พิม" เองถูกทหารจับตัวไปยังพระราชวังเพื่อสำเร็จโทษอาญาคซทัณฑ์ (ใส่ตระก้อให้ช้างเตะ) ต่อหน้าหมู่ทาสและประชาชนทั้งหมด ทำให้ "เทียน" ต้องยอมละตัวเอง ออกจากดวงจิตอันบริสุทธิ์เพื่อเผชิญกับวิบากกรรม ที่เป็นอุปสรรคซึ่งถูกลิขิตไว้อย่างไม่จบสิ้น ทางเดียวที่จะเอาชนะกรรมที่เริ่มก่อตัวขึ้น นั่นคือต้องเผชิญหน้าและเรียนรู้ที่จะควบคุมและเอาชนะจิตใจตนเองให้ได้
นักแสดง

| ภาพยนตร์ องค์บาก 3 |
| --- | --- |

รับบทเป็น: นักแสดงนำโดย
เทียน: ทัชชกร ยีรัมย์
พิม: พริมรตา เดชอุดม
ภูติสางกา: ชูพงษ์ ช่างปรุง
พระครูบัว: นิรุตติ์ ศิริจรรยา
พระยาราชเสนา: ศรัณยู วงษ์กระจ่าง
ไอ้เหม็น: เพ็ชรทาย วงษ์คำเหลา
เทียน (วัยเด็ก): ณัฐดนัย กองทอง
พิม (วัยเด็ก): ปริญญาพร ครามเขียว
รับบทเป็น: นักแสดงรับเชิญ
เชอนัง: สรพงศ์ ชาตรี
ท่านเจ้าเมือง: ชุมพร เทพพิทักษ์
ออกญาสีหเดโช: สันติสุข พรหมศิริ
นางไปล่: ปัทมา ปานทอง
แม่หมอ: บุญศรี ยินดี
รางวัลในประเทศไทย

ตารางสาขารางวัลที่ได้เข้าชิงรางวัล สีเขียวคือได้รับรางวัล สีแดงคือได้รับการเสนอชื่อแต่พลาดรางวัลไป
| ผู้มอบรางวัล | สาขารางวัล | ผล |
| --- | --- | --- |
| รางวัลสุพรรณหงส์ | กำกับศิลป์ยอดเยี่ยม (บรรพต งามขำ) | เสนอชื่อเข้าชิง |
| รางวัลสุพรรณหงส์ | ออกแบบเครื่องแต่งกายยอดเยี่ยม (ชาติชาย ไชยยนต์) | เสนอชื่อเข้าชิง |
| ท็อปอวอร์ด | ดารานำชายยอดเยี่ยม (ทัชชกร ยีรัมย์) | เสนอชื่อเข้าชิง    |
แหล่งข้อมูลอื่น

องค์บาก 3 (2553) ที่ฐานข้อมูลภาพยนตร์และละครไทย
Official site เก็บถาวร 2010-04-24 ที่ เวย์แบ็กแมชชีน
องค์บาก 3 (2010) ที่สยามโซน
| ด ค กทัชชกร ยีรัมย์ |
| --- | --- |
ภาพยนตร์:  สิงห์สยาม (พ.ศ. 2535)  กวนโอ๊ย (พ.ศ. 2536)  ปลุกมันขึ้นมาฆ่า 4 (พ.ศ. 2537)  พยัคฆ์ร้ายเซี่ยงชุน 2 (พ.ศ. 2537)  นักเลงกลองยาว (พ.ศ. 2537)  คนดิบเหล็กน้ำพี้ (พ.ศ. 2537)  นักสู้เมืองอีสาน (พ.ศ. 2538)  กองทัพเถื่อน 2 (พ.ศ. 2538)  เพชฌฆาตเดนสงคราม 2 (พ.ศ. 2539)  มือปราบปืนโหด (พ.ศ. 2539)  ปู่ตาคาถาถล่มคน (พ.ศ. 2540)  ปืนเกลียว 3 (พ.ศ. 2540)  เซี่ยงชุน 3 พยัคฆ์ร้ายครกแตก (พ.ศ. 2540)  องค์บาก (พ.ศ. 2546)  บอดี้การ์ดหน้าเหลี่ยม (พ.ศ. 2547)  ต้มยำกุ้ง (พ.ศ. 2548)   เสือร้องไห้ (พ.ศ. 2548)  บอดี้การ์ดหน้าเหลี่ยม 2 (พ.ศ. 2550)   องค์บาก 2 (พ.ศ. 2551)  องค์บาก 3 (พ.ศ. 2553)  ต้มยำกุ้ง 2 (พ.ศ. 2556)  A Man Will Rise (พ.ศ. 2557)  เร็ว..แรงทะลุนรก 7 (พ.ศ. 2558)  ทริปเปิ้ลเอ็กซ์ ทลายแผนยึดโลก (พ.ศ. 2560)  เดือด ซัด ดิบ (พ.ศ. 2560)  ยิปมัน: ตำนานมาสเตอร์ Z (พ.ศ. 2561)  ทริปเปิล เธรท สามโหดมหากาฬ (พ.ศ. 2562)  โคตรคนชนเอเลี่ยน (พ.ศ. 2563)  มอนสเตอร์ฮันเตอร์ (พ.ศ. 2563) 
ตัวแสดงแทน:  Mortal Kombat 2 : Annihilation (พ.ศ. 2540)  แก๊งค์กระแทกก๊วนส์ เก๋ากวนเมือง (พ.ศ. 2540)  อินทรีแดง (พ.ศ. 2540)  CC-J แสบฟ้าแลบ (พ.ศ. 2541) 
กำกับภาพยนตร์:  องค์บาก 2 (พ.ศ. 2551)  องค์บาก 3 (พ.ศ. 2553) 
เพลง:  Je Reste Ghetto ONG-BAK 
เกม:  ต้มยำกุ้ง เดอะเกมส์ 
บุคคลเกี่ยวข้อง:  พันนา ฤทธิไกร  ปรัชญา ปิ่นแก้ว  หม่ำ จ๊กมก  ชูพงษ์ ช่างปรุง
ท้ายบิ่ญ

| ท้ายบิ่ญ Thái Bình |
| --- | --- |
นครภายใต้จังหวัด (ชั้น 2)
นครท้ายบิ่ญ Thành phố Thái Bình 
พิพิธภัณฑ์ประจำจังหวัดท้ายบิ่ญ ในนครท้ายบิ่ญ

ท้ายบิ่ญที่ตั้งในประเทศเวียดนาม
พิกัด:  20°26′46″N 106°20′32″E﻿ / ﻿20.44611°N 106.34222°E﻿ / 20.44611; 106.34222
ประเทศ:  เวียดนาม
จังหวัด: ท้ายบิ่ญ
จัดตั้งเป็นนคร: 29 เมษายน ค.ศ. 2004
พื้นที่
 • ทั้งหมด: 67.71 ตร.กม. (26.14 ตร.ไมล์)
ประชากร (ค.ศ. 2019)
 • ทั้งหมด: 206,037 คน
 • ความหนาแน่น: 3,043 คน/ตร.กม. (7,880 คน/ตร.ไมล์)
เว็บไซต์: thanhpho.thaibinh.gov.vn
ท้ายบิ่ญ (เวียดนาม: Thái Bình, ฟังไฟล์:Thai Binh.ogg) เป็นนครในภูมิภาคดินดอนสามเหลี่ยมปากแม่น้ำแดงของประเทศเวียดนาม เป็นเมืองศูนย์กลางการปกครองของจังหวัดท้ายบิ่ญ อยู่ห่างจากฮานอยไป 110 กิโลเมตร อาณาเขตทั้งหมดของนครมีเนื้อที่ 67.71 ตารางกิโลเมตร ประชากรจำนวน 206,037 คน (ค.ศ. 2019)
ภูมิอากาศ

| ข้อมูลภูมิอากาศของท้ายบิ่ญ> เดือน | ข้อมูลภูมิอากาศของท้ายบิ่ญ> ม.ค. | ข้อมูลภูมิอากาศของท้ายบิ่ญ> ก.พ. | ข้อมูลภูมิอากาศของท้ายบิ่ญ> มี.ค. | ข้อมูลภูมิอากาศของท้ายบิ่ญ> เม.ย. | ข้อมูลภูมิอากาศของท้ายบิ่ญ> พ.ค. | ข้อมูลภูมิอากาศของท้ายบิ่ญ> มิ.ย. | ข้อมูลภูมิอากาศของท้ายบิ่ญ> ก.ค. | ข้อมูลภูมิอากาศของท้ายบิ่ญ> ส.ค. | ข้อมูลภูมิอากาศของท้ายบิ่ญ> ก.ย. | ข้อมูลภูมิอากาศของท้ายบิ่ญ> ต.ค. | ข้อมูลภูมิอากาศของท้ายบิ่ญ> พ.ย. | ข้อมูลภูมิอากาศของท้ายบิ่ญ> ธ.ค. | ข้อมูลภูมิอากาศของท้ายบิ่ญ> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 31.7 (89.1) | 34.6 (94.3) | 35.9 (96.6) | 39.0 (102.2) | 38.2 (100.8) | 39.2 (102.6) | 39.2 (102.6) | 38.0 (100.4) | 36.3 (97.3) | 34.5 (94.1) | 32.6 (90.7) | 30.1 (86.2) | 39.2 (102.6) |
| อุณหภูมิสูงสุดเฉลี่ย °C (°F) | 19.4 (66.9) | 19.7 (67.5) | 22.1 (71.8) | 26.3 (79.3) | 30.5 (86.9) | 32.5 (90.5) | 32.5 (90.5) | 31.6 (88.9) | 30.4 (86.7) | 28.4 (83.1) | 25.3 (77.5) | 21.7 (71.1) | 26.7 (80.1) |
| อุณหภูมิเฉลี่ยแต่ละวัน °C (°F) | 16.3 (61.3) | 17.2 (63) | 19.6 (67.3) | 23.4 (74.1) | 27.0 (80.6) | 28.8 (83.8) | 29.2 (84.6) | 28.4 (83.1) | 27.1 (80.8) | 24.6 (76.3) | 21.4 (70.5) | 17.9 (64.2) | 23.4 (74.1) |
| อุณหภูมิต่ำสุดเฉลี่ย  °C (°F) | 14.2 (57.6) | 15.5 (59.9) | 17.9 (64.2) | 21.5 (70.7) | 24.5 (76.1) | 26.2 (79.2) | 26.7 (80.1) | 25.9 (78.6) | 24.6 (76.3) | 21.9 (71.4) | 18.5 (65.3) | 15.1 (59.2) | 21.0 (69.8) |
| อุณหภูมิต่ำสุดที่เคยบันทึก °C (°F) | 4.1 (39.4) | 5.5 (41.9) | 6.7 (44.1) | 12.8 (55) | 16.9 (62.4) | 19.4 (66.9) | 21.9 (71.4) | 21.6 (70.9) | 16.5 (61.7) | 11.6 (52.9) | 9.1 (48.4) | 4.4 (39.9) | 4.1 (39.4) |
| ปริมาณฝน มม (นิ้ว) | 29.3 (1.154) | 25.5 (1.004) | 46.9 (1.846) | 78.4 (3.087) | 159.9 (6.295) | 186.8 (7.354) | 223.8 (8.811) | 302.0 (11.89) | 329.5 (12.972) | 203.7 (8.02) | 69.0 (2.717) | 25.5 (1.004) | 1,680.3 (66.154) |
| ความชื้นร้อยละ | 85.5 | 88.6 | 90.3 | 90.0 | 86.5 | 83.5 | 82.8 | 86.8 | 87.0 | 84.6 | 82.6 | 82.5 | 85.9 |
| วันที่มีฝนตกโดยเฉลี่ย | 9.4 | 13.1 | 16.5 | 12.6 | 12.4 | 12.6 | 12.7 | 15.8 | 15.1 | 11.8 | 7.7 | 6.3 | 146.1 |
| จำนวนชั่วโมงที่มีแดด | 68.9 | 39.8 | 38.9 | 90.0 | 190.0 | 184.2 | 203.6 | 170.2 | 170.2 | 161.8 | 135.8 | 111.8 | 1,556.5 |
แหล่งที่มา: Vietnam Institute for Building Science and Technology
แหล่งข้อมูลอื่น

20°26′46″N 106°20′32″E﻿ / ﻿20.446111°N 106.342222°E﻿ / 20.446111; 106.342222
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่
ซาโต้ คาซึมะ

ตัวละครในซีรีส์ขอให้โชคดีมีชัยในโลกแฟนตาซี!
| ซาโต้ คาซึมะ |
| --- | --- |
ตัวละครใน ขอให้โชคดีมีชัยในโลกแฟนตาซี!
ปรากฏครั้งแรก: "โอ๊ย ยัยเทพธิดาไม่ได้เรื่อง" ธันวาคม พ.ศ. 2555
สร้างโดย: นัตสึเมะ อากัตสึกิ
ให้เสียงโดย: จุง ฟูกูชิมะ (ญี่ปุ่น) ภัคภูมิ ลิ้มมานะสถาพร (ไทย) เรียวตะ โอซากะ (ดรามาซีดี)
วันเกิด: 12 มิถุนายน
ข้อมูลตัวละครในเรื่อง
เพศ: ชาย
อาชีพ: นักผจญภัย
สังกัด:  ญี่ปุ่น (ก่อนหน้า)  อาณาจักรเบลเซิร์ก
อาวุธ: จุนจุนมารุ (ดาบญี่ปุ่น)
ครอบครัว: บิดามารดาไม่ปรากฏชื่อ น้องชายไม่ปรากฏชื่อ
คนสำคัญ: เมกุมิน
สัญชาติ: ญี่ปุ่น
ซาโต้ คาซึมะ (ญี่ปุ่น: 佐藤 和真; โรมาจิ: Satō Kazuma) เป็นตัวละครหลักของซีรีส์ไลต์โนเวล มังงะ และอนิเมะเรื่อง ขอให้โชคดีมีชัยในโลกแฟนตาซี! ให้เสียงพากย์ภาษาญี่ปุ่นโดยจุง ฟูกูชิมะ และให้เสียงพากย์ภาษาไทยโดยภัคภูมิ ลิ้มมานะสถาพร คาซึมะเป็นนีต (บุคคลที่ไม่ได้อยู่ในระบบการศึกษา การทำงาน หรือการฝึกอบรม) ชอบเก็บตัวจนกระทั่งถูกส่งไปยังโลกคู่ขนานและกลายเป็นผู้นำของปาร์ตี้นักผจญภัยกลุ่มใหม่ ในตอนแรกมีนิสัยชอบถากถางและเหน็บแนมเพื่อนร่วมปาร์ตี้ แต่ภายหลังก็สามารถแสดงด้านที่เสียสละและเห็นอกเห็นใจต่อเพื่อนร่วมปาร์ตี้รวมถึงความสามารถในการเป็นผู้นำ เป้าหมายหลักของคาซึมะคือการเอาชนะจอมมารและเหล่าขุนพลเพื่อกลับไปญี่ปุ่น แต่ก็ค่อย ๆ มีความตระหนักในชีวิตใหม่ที่เติบโตขึ้น
โดยทั่วไปตัวละครคาซึมะได้รับการตอบรับในเชิงบวกจากลักษณะเฉพาะตัวและในฐานะตัวละครเอกของเรื่องแนวต่างโลกที่แตกต่างไม่เหมือนใคร มีชื่อเสียงในฐานะหนึ่งในตัวละครเอกในเรื่องแนวต่างโลกที่ดีที่สุด ในขณะการเล่นมุกหน้าตายและการพากย์นอกบทด้นสดของจุง ฟูกูชิมะก็ได้รับการชื่นชมอย่างกว้างขวาง ในทางตรงกันข้าม คาซึมะก็ถูกวิพากย์วิจารณ์ในเรื่องลักษณะนิสัยและบุคลิกภาพบางอย่าง โดยเฉพาะในเรื่องการแสดงออกด้านความลามก
บรรณานุกรม

Akatsuki, Natsume (February 21, 2017). Konosuba: God's blessing on this wonderful world! 1, Oh! My useless Goddess! (ภาษาอังกฤษ) (First Yen On ed.). New York, NY. ISBN 978-0-31-655337-7.
Akatsuki, Natsume (April 24, 2018). Konosuba: God's blessing on this wonderful world! 5, Crimson Magic Clan, let's & go!! (ภาษาอังกฤษ) (First Yen On ed.). New York, NY. ISBN 978-0-31-646878-7.
Akatsuki, Natsume (August 21, 2018). Konosuba: God's blessing on this wonderful world! 6, The Princess of the Six Flowers (ภาษาอังกฤษ) (First Yen On ed.). New York, NY. ISBN 978-0-31-646880-0.
Akatsuki, Natsume (December 11, 2018). Konosuba: God's blessing on this wonderful world! 7, 10 Millions Bride (ภาษาอังกฤษ) (First Yen On ed.). New York, NY. ISBN 978-0-31-646882-4.
Akatsuki, Natsume (April 23, 2019). Konosuba: God's blessing on this wonderful world! 8, Axis Cult vs Eris Cult (ภาษาอังกฤษ) (First Yen On ed.). New York, NY. ISBN 978-0-31-646885-5.
Akatsuki, Natsume (August 27, 2019). Konosuba: God's blessing on this wonderful world! 9, The Crimson Fate (ภาษาอังกฤษ). New York, NY. ISBN 978-1-97-538503-3.
Akatsuki, Natsume (December 17, 2019). Konosuba: God's blessing on this wonderful world! 10, Gamble Scramble! (ภาษาอังกฤษ) (First Yen On ed.). New York, NY. ISBN 978-1-97-533234-1.
Akatsuki, Natsume (October 20, 2020). Konosuba: God's blessing on this wonderful world! 12, Lullaby of a Female Knight (ภาษาอังกฤษ) (First Yen On ed.). New York, NY. ISBN 978-1-97-533238-9.
Akatsuki, Natsume (June 22, 2021). Konosuba: God's blessing on this wonderful world! 14, The Crimson Demon's Trial (ภาษาอังกฤษ) (First Yen On ed.). New York, NY. ISBN 978-1-97-533242-6.
Akatsuki, Natsume (October 26, 2021). Konosuba: God's blessing on this wonderful world! 15, Cult Syndrome (ภาษาอังกฤษ) (First Yen On ed.). New York, NY. ISBN 978-1-97-533244-0.
Akatsuki, Natsume (April 19, 2022). Konosuba: God's blessing on this wonderful world! 16, Runaway Goddess, Come Home! (ภาษาอังกฤษ) (First Yen On ed.). New York, NY. ISBN 978-1-97-534204-3.
Akatsuki, Natsume (August 2, 2022). Konosuba: God's blessing on this wonderful world! 17, God's Blessing on These Wonderful Adventurers! (ภาษาอังกฤษ) (First Yen On ed.). New York, NY. ISBN 978-1-97-534310-1.
| ด ค กขอให้โชคดีมีชัยในโลกแฟนตาซี! โดย นัตสึเมะ อากัตสึกิ |
| --- | --- |
ตัวละคร:  ซาโต้ คาซึมะ  เมกุมิน 
เกี่ยวข้อง:  มังงะ  อนิเมะ  ตำนานสีชาด  อิเซไค ควอร์เต็ท
ห้าอธิราช

ห้าอธิราช (จีน: 五霸) หมายถึงผู้ปกครองที่มีอำนาจโดยเฉพาะอย่างยิ่ง 5 รัฐของจีนในยุควสันตสารทของประวัติศาสตร์จีน (770 ถึง 476 ปีก่อนคริสตกาล) บางครั้งเรียกอีกอย่างหนึ่งว่า "ยุคแห่งอธิราช" ซึ่งเป็นรัฐที่ก่อตั้งขึ้นในช่วงที่ราชวงศ์โจวล่มสลาย
การออกเสียงและความหมาย

ในภาษาจีนโบราณ 霸 (พินอิน: bà) มีความหมายและการออกเสียงคล้ายกับ 伯 (พินอิน: bó) ทั้ง อู่ปา และ อู่ปัว สามารถแปลได้ว่า 'ห้าอธิราช' 五 (อู่) แปลว่า 'ห้า' ตามตัวอักษร แต่ในบริบทของภาษาจีนโบราณยังหมายถึงความสมบูรณ์ด้วย
ระบบเจ้าอธิราช

แนวคิดเรื่องความเป็นเจ้าอธิราชเกิดขึ้นจากความอ่อนแอของราชวงศ์โจวตะวันออก ในขณะที่ราชวงศ์ก่อนหน้าคือราชวงศ์โจวตะวันตก ก็เป็นระบบศักดินาเช่นกัน แต่ราชสำนักก็แข็งแกร่งพอที่จะสั่งการให้นครรัฐส่วนใหญ่เชื่อฟังคำสั่ง การสวรรคตของพระเจ้าโจวโยวและการปล้นเมืองหลวงของราชวงศ์โจวเมื่อ 771 ปีก่อนคริสตกาล ทำให้ราชสำนักส่วนกลางไม่สามารถป้องกันได้และสุดท้ายก็ขึ้นอยู่กับการคุ้มครองของรัฐใกล้เคียง
ห้าอธิราช

นี่คือรายพระนามห้าอธิราชที่พบบ่อยที่สุดจาก 2 หลักฐาน
รายพระนามจากฉื่อจี้
ฉีหวนกง (齐桓公)
ซ่งเซียงกง (宋襄公)
จิ้นเหวินกง (晋文公)
ฉินมู่กง (秦穆公)
ฉู่จฺวังหวัง (楚莊王)
รายพระนามจากซุ่นจื่อ
ฉีหวนกง
จิ้นเหวินกง
ฉู่จฺวังหวัง
อู๋หวังเหอลู่ (吴王闔閭)
เยว่หวังโกวเจี้ยน (越王句踐)
เจ้าอธิราชสองพระองค์แรกถูกอ้างถึงอย่างกว้างขวางในแหล่งข้อมูลหลักดังนั้นจึงไม่ค่อยโต้แย้งเพราะฉีหวนกง และจิ้นเหวินกง เองได้รับพระราชทานอย่างเป็นทางการจากกษัตริย์แห่งราชวงศ์โจว เมื่อ 679 ปีก่อนคริสตกาล และ 632 ปีก่อนคริสตกาล ตามลำดับ
เลียดก๊ก

| --- | --- |
ภาพประกอบจากฉบับพิมพ์ภาษาจีน
ผู้ประพันธ์: เฝิง เมิ่งหลง
ชื่อเรื่องต้นฉบับ: ตงโจวเลี่ยกั๋วจื้อ (มาตรฐาน)  ตังจิวเลียดก๊กจี่ (ฮกเกี้ยน)
ประเทศ: จีน
ภาษา: จีน
หัวเรื่อง: ประเทศจีนสมัยโบราณ
ประเภท: นิยายอิงประวัติศาสตร์
ชนิดสื่อ: หนังสือ
เลี่ยกั๋ว ตามสำเนียงมาตรฐาน หรือ เลียดก๊ก ตามสำเนียงฮกเกี้ยน (จีนตัวย่อ: 列国; จีนตัวเต็ม: 列國; พินอิน: Lièguó; "รัฐต่าง ๆ") หรือชื่อเต็มตามสำเนียงมาตรฐานว่า ตงโจวเลี่ยกั๋วจื้อ (จีนตัวย่อ: 东周列国志; จีนตัวเต็ม: 東周列國志; พินอิน: Dōngzhōu Lièguó Zhì; "บันทึกเรื่องรัฐต่าง ๆ สมัยโจวตะวันออก") เป็นนวนิยายจีนซึ่งเฝิง เมิ่งหลง (馮夢龍) ประพันธ์ขึ้นในช่วงปลายยุคราชวงศ์หมิง มีเนื้อหาเริ่มด้วยราชวงศ์โจวตะวันตกถึงแก่ความพินาศ ราชวงศ์โจวตะวันออกขึ้นแทนที่ แต่บ้านเมืองระส่ำระสายจนแตกแยกออกเป็นรัฐน้อยใหญ่ต่าง ๆ ในยุควสันตสารทและยุครณรัฐ ไปจบที่จิ๋นซีฮ่องเต้รวมแผ่นดินเป็นผลสำเร็จ
หนังสือเรื่องนี้ถือเป็นหนึ่งในนิยายอิงประวัติศาสตร์จีนโบราณที่มีชื่อเสียงมากที่สุด เนื้อหาอ้างอิงจากเอกสารจีนดั้งเดิมจำนวนมาก เช่น จั่วจ้วน ของจั่ว ชิวหมิง ฉื่อจี้ ของซือหม่า เชียน และตำราศักดิ์สิทธิ์โบราณบางเล่ม เช่น หลี่จี้ และ ชือจิง
งานแปล

หนังสือเล่มนี้ได้รับการแปลไปเป็นภาษาต่างประเทศถึงหลายภาษา ซึ่งรวมไปถึงภาษาเกาหลี ไทย และเวียดนาม โดยฉบับภาษาเกาหลีแปลเสร็จใน พ.ศ. 2546 ส่วนฉบับภาษาเวียดนาม Nguyễn Đỗ Mục แปลเสร็จใน พ.ศ. 2476
งานแปล > ฉบับแปลไทย

พระบาทสมเด็จพระพุทธเลิศหล้านภาลัยรับสั่งให้แปล เลียดก๊ก เป็นภาษาไทยเมื่อ พ.ศ. 2362 วันที่รับสั่งและรายชื่อคณะผู้แปลมีจารึกไว้ในบานแพนกสมุดไทยดังนี้
"ศุภมัสดุ จุลศักราชพันร้อยแปดสิบ ปีเถาะ เอกศก อาษาฒมาส ศุกลปักษ์ อัฐมีดิถี คุรุวาระ พระบาทสมเด็จบรมบพิตรพระเจ้าอยู่หัวเสด็จออกพระที่นั่งจักรพรรดิพิมาน มีพระราชโองการดำรัสสั่งให้จัดข้าทูลละอองแปลเลียดก๊กพงศาวดารจีนนี้เป็นคำไทยไว้สำหรับแผ่นดิน
"ข้าพระพุทธเจ้า กรมหมื่นนเรศร์โยธี หนึ่ง เจ้าพระยายมราช หนึ่ง เจ้าพระยาวงศาสุรศักดิ์ หนึ่ง พระยาโชดึก หนึ่ง ขุนท่องสือ หนึ่ง จมื่นไวยวรนาถ หนึ่ง เล่ห์อาวุธ หนึ่ง จ่าเรศ หนึ่ง หลวงลิขิตปรีชา หนึ่ง หลวงญาณปรีชา หนึ่ง ขุนมหาสิทธิโวหาร หนึ่ง
"ห้องสินแลในเลียดก๊กนั้นว่าด้วยองค์พระเจ้าบู๊อ๋องครองเมืองทั้งปวงคิดทำศึกกัน ข้าพเจ้า หลวงลิขิตปรีชา เจ้ากรมอาลักษณ์ ชำระขึ้นทูลเกล้าฯ ถวาย"
วิธีแปลนั้นเป็นอย่างเดียวกับเรื่อง สามก๊ก ดังที่สมเด็จพระเจ้าบรมวงศ์เธอ กรมพระยาดำรงราชานุภาพ ว่า
"ลักษณะการแปลหนังสือจีนเป็นภาษาไทยแต่โบราณ (หรือแม้จนชั้นหลังมา) อยู่ข้างลำบาก ด้วยผู้รู้หนังสือจีนไม่มีใครชำนาญภาษาไทย ผู้ชำนาญภาษาไทยก็ไม่มีใครรู้หนังสือจีน การแปลจึงต้องมีพนักงานเป็นสองฝ่ายช่วยกันทำ ฝ่ายผู้ชำนาญหนังสือจีนแปลความออกให้เสมียนจดลง แล้วผู้ชำนาญภาษาไทยเอาความนั้นเรียบเรียงแต่งเป็นภาษาไทยให้ถ้อยคำแลสำนวนความเรียบร้อยอีกชั้นหนึ่ง [...]  แต่สำนวนแปลคงจะไม่สู้ตรงกับสำนวนที่แต่งไว้ในภาษาจีนแต่เดิม เพราะผู้แปลมิได้รู้สันทัดทั้งภาษาจีนแลภาษาไทยรวมอยู่ในคนเดียวเหมือนเช่นแปลหนังสือฝรั่งกันทุกวันนี้"
แหล่งข้อมูลอื่น

เลียดก๊ก (ห้องสมุดดิจิทัลวชิรญาณ)
เขื่อนสิรินธร

Dam in อำเภอสิรินธร จังหวัดอุบลราชธานี
| เขื่อนสิรินธร |
| --- | --- |
เขื่อนเมื่อมองจากแม่น้ำโดมน้อย

ชื่อทางการ: เขื่อนสิรินธร
ประเทศ: ประเทศไทย
ที่ตั้ง: อำเภอสิรินธร จังหวัดอุบลราชธานี
พิกัด: 15°12′22.82″N 105°25′44.96″E﻿ / ﻿15.2063389°N 105.4291556°E﻿ / 15.2063389; 105.4291556
เริ่มก่อสร้าง: มิถุนายน พ.ศ. 2511
เปิดดำเนินการ: 27 พฤศจิกายน พ.ศ. 2514; 53 ปีก่อน (2514-11-27)
เจ้าของ: การไฟฟ้าฝ่ายผลิตแห่งประเทศไทย
เขื่อนและทางน้ำล้น
ชนิดของเขื่อน: เขื่อนหินถม
ปิดกั้น: แม่น้ำโดมน้อย
ความสูง: 42 m (138 ft)
ความยาว: 940 m (3,080 ft)
อ่างเก็บน้ำ
อ่างเก็บน้ำ: อ่างเก็บน้ำสิรินธร
ปริมาตรกักเก็บน้ำ: 1,966,000,000 m3 (1,593,862 acre·ft)
พื้นที่กักเก็บน้ำ: 2,097 km2 (1,311,000 rai)
พื้นที่ผิวน้ำ: 288 km2 (180,000 rai)
ความยาวสูงสุดของอ่างเก็บน้ำ ที่ระดับกักเก็บปกติ: 43 km (27 mi)
ความลึกสุดของน้ำ ที่ระดับกักเก็บปกติ: เฉลี่ย: 5.1 m (17 ft)
ชนิดของเขื่อน: เขื่อนหินถม
โรงไฟฟ้า
ผู้ดำเนินการ: การไฟฟ้าฝ่ายผลิตแห่งประเทศไทย
กําลังการผลิตติดตั้ง: 36 เมกะวัตต์
กำลังผลิตรายปี: 90 กิโลวัตต์ต่อชั่วโมง
เขื่อนสิรินธร เป็นเขื่อนดินเอนกประสงค์ที่ใช้ในการผลิตไฟฟ้า ตั้งอยู่ในอำเภอสิรินธร (เดิมอยู่ในเขตอำเภอพิบูลมังสาหาร) จังหวัดอุบลราชธานี
ประวัติ

เขื่อนสิรินธรเริ่มก่อสร้างในเดือนมิถุนายน พ.ศ. 2511 และมีการวางศิลาฤกษ์เมื่อวันที่ 2 กุมภาพันธ์ พ.ศ. 2512 พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรได้ทรงพระกรุณาโปรดเกล้าฯ พระราชทานพระบรมราชานุญาตให้เชิญพระนามของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ขนานนามว่า เขื่อนสิรินธร โดยตัวเขื่อนและระบบส่งไฟฟ้าระยะแรก สร้างเสร็จในปี พ.ศ. 2514
ในวันที่ 27 พฤศจิกายน พ.ศ. 2514พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรได้เสด็จพระราชดำเนินทรงเปิดเขื่อนสิรินธร จากนั้นเมื่อวันที่ 7 พฤศจิกายน พ.ศ. 2515 สำนักงานคณะกรรมการนโยบายพลังงานแห่งชาติ ได้ส่งมอบเขื่อนสิรินธรให้อยู่ในความรับผิดชอบของการไฟฟ้าฝ่ายผลิตแห่งประเทศไทย (กฟผ.) ดังเช่นปัจจุบัน
ชาวบ้านประมาณ 2,000 กว่าครัวเรือนต้องย้ายที่ขึ้นที่สูงเพื่อทำอ่างเก็บน้ำ ชาวบ้านหลายคนบอกว่าไม่ได้รับค่าตอบแทนที่เพียงพอต่อการสูญเสียที่อยู่อาศัยและได้ค่าตอบแทนแค่ 20% ของที่ดิน มากไปกว่านั้น พวกเขาอ้างว่าที่ดินใหม่มีคุณภาพแย่และมีพืชผลเจริญเติบโตไม่มาก และคลองชลประทานที่เสนอให้สร้างกลับไม่ได้สร้างเลย ยังมีในเรื่องของการมิได้มีการจ่ายค่าชดเชยใดๆจากภาครัฐ ปัญหานี้ยังคงมีอยู่ในปัจจุบันที่มีชาวบ้านตกหล่นจากการช่วยเหลือเยี่ยวยา
ลักษณะเขื่อนและโรงไฟฟ้า

เขื่อนสิรินธร เป็นเขื่อนหินถมแกนดินเหนียว สร้างปิดกั้นลำโดมน้อยอันเป็นสาขาของแม่น้ำมูล ที่บริเวณแก่งแซน้อย ตำบลช่องเม็ก อำเภอพิบูลมังสาหาร จังหวัดอุบลราชธานี ตัวเขื่อนมีความสูง 42 เมตร ยาว 940 เมตร สันเขื่อนกว้าง 7.5 เมตร อ่างเก็บน้ำ มีพื้นที่ประมาณ 288 ตารางกิโลเมตรสามารถกักเก็บน้ำได้ 1,966.5 ล้านลูกบาศก์เมตร ที่ระดับกักเก็บน้ำสูงสุด 142.2 เมตร (จากระดับน้ำทะเลปานกลาง) โรงไฟฟ้าพลังน้ำเขื่อนสิรินธร ติดตั้งเครื่องกำเนิดไฟฟ้าไว้ 3 เครื่อง ขนาดกำลังผลิตเครื่องละ 12,000 กิโลวัตต์ รวมกำลังผลิตทั้งสิ้น 36,000 กิโลวัตต์ ซึ่งผลิดไฟฟ้าปีละ 90,000 เมกะวัตต์-ชั่วโมง
เขื่อนสิรินธร มีการติดตั้งโซลาร์เซลล์ลอยน้ำไฮบริดที่ใหญ่ที่สุดในโลกบนพื้นที่ผิวน้ำในเขื่อน ซึ่งเลือกใช้วัสดุที่เป็นมิตรกับสิ่งแวดล้อม โดยมีกำลังผลิตติดตั้ง 45 เมกะวัตต์ และได้เริ่มจ่ายไฟฟ้าเข้าระบบเชิงพาณิชย์เมื่อวันที่ 31 ตุลาคม 2564 ซึ่งการไฟฟ้าฝ่ายผลิตฯ จะมีการติดตั้งเพิ่มให้ครบ 16 โครงการทั่วประเทศ
การใช้ประโยชน์

นอกประโยชน์ในการผลิตกำลังไฟฟ้าแล้ว เขื่อนสิรินธรยังเป็นแหล่งประมง และแหล่งท่องเที่ยวที่สำคัญของจังหวัดอุบลราชธานี โดยบริเวณเขื่อนได้มีการจัดสร้าง สวนสิรินธร เพื่อเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อปี พ.ศ. 2533 โดยมีพิธีเปิดสวนอย่างเป็นทางการเมื่อวันที่ 6 กุมภาพันธ์ พ.ศ. 2534 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเป็นประธาน และมีสนามกอลฟ์อยู่ทางเหนือของทะเลสาบ
ดูเพิ่ม

สถานีย่อยประเทศไทย
แม่น้ำโขง
คณะกรรมาธิการแม่น้ำโขง
แม่น้ำมูล
แม่น้ำลำโดมน้อย
เขื่อนปากมูล
การเปรียบเทียบวิธีคุมกำเนิด

ประสิทธิผลของวิธีคุมกำเนิดแบบต่าง ๆ มีเพียงถุงยางอนามัยเท่านั้นที่สามารถใช้ป้องกันโรคติดต่อทางเพศสัมพันธ์
วิธีคุมกำเนิดแต่ละแบบมีความต้องการจากผู้ใช้ ผลข้างเคียง และประสิทธผลต่างกัน โดยแต่ละแบบอาจไม่เหมาะสำหรับบางคน การคุมกำเนิดโดยใช้สิ่งกีดขวางบางชนิด สารฆ่าเชื้ออสุจิ หรือการหลั่งนอกจำเป็นต้องใช้หรือปฏิบัติทุกครั้งที่ร่วมเพศ ส่วนวิธีอื่น เช่น ฝาหรือหมวกครอบปากมดลูก ฟองน้ำคุมกำเนิด และถุงยางอนามัยหญิง สามารถใส่ไว้ก่อนหลายชั่วโมงก่อนร่วมเพศ โดยต้องถอดถุงยางอนามัยหญิงทันทีหลังร่วมเพศและก่อนยืนขึ้น ส่วนวิธีคุมกำเนิดโดยใช้สิงกีดขวางบางแบบสำหรับผู้หญิงอาจต้องทิ้งไว้ในช่องคลอดหลายชั่วโมงหลังมีเพศสัมพันธ์ สารฆ่าเชื้ออสุจิอาจถูกใช้ไม่กี่นาทีหรือหลายชั่วโมงก่อนร่วมเพศขึ้นอยู่กับแบบที่ใช้ นอกจากนี้ยังควรใส่ถุงยางอนามัยชายขณะองคชาตแข็งตัวก่อนสอดใส่
หลังการทำหมันทั้งหญิงและชาย ติดตั้งห่วงอนามัยคุมกำเนิด หรือฝังฮอร์โมน ก็ไม่ต้องทำอะไรก่อนร่วมเพศเพื่อป้องกันการตั้งครรภ์ ห่วงอนามัยคุมกำเนิดต้องติดตั้งและถอดออกโดยแพทย์เท่านั้น และอาจต้องเปลี่ยนทุก 5–12 ปี ขึ้นอยู่กับแบบ ผู้ใช้สามารถไปพบแพทย์เพื่อถอดห่วงอนามัยออกได้ทุกเมื่อหากต้องการมีลูก ในทางตรงข้าม การทำหมันเป็นวิธีคุมกำเนิดแบบถาวรและไม่ต้องทำอะไรอีกหลังการผ่าตัด
ยาคุมกำเนิดแบบฝังใช้ได้เป็นเวลา 3 ปี โดยผู้ใช้ไม่ต้องทำอะไรหลังการฝังจนต้องถอดออก ยาเม็ดคุมกำเนิดจะต้องรับประทานทุกวันถึงจะให้ผลดี ส่วนวิธีอื่นที่ใช้ฮอร์โมนอาจมีความต้องการน้อยกว่า เช่น ยาแปะที่ต้องเปลี่ยนทุกอาทิตย์ วงแหวนคุมกำเนิดที่ต้องเปลี่ยนสองครั้งต่อเดือน ยาฉีกคุมกำเนิดที่ต้องฉีดทุกเดือน และยาฉีดเมดรอกซีโปรเจสเตอโรน (MPA) ที่ต้องฉีดทุกสามเดือน หากใช้การนับระยะปลอดภัยต้องวัดสัญญาณการเจริญพันธุ์เป็นประจำทุกวันเพื่อเฝ้าดูและบันทึก หากต้องการคุมกำเนิดโดยการให้นมลูก (LAM) จำเป็นต้องให้นมลูกทุก ๆ 4–6 ชั่วโมง